विकसित देशमा आधुनिक स्वचालित मेसिनले मोबाइल फोनदेखि मोटरसम्मका यन्त्र उत्पादन गर्न त सक्छन् तर ती मेसिनले पशुपालनबाट मात्र उत्पादन हुने दुध र घिउ बनाउन सक्दैनन्। त्यसैले अहिलेको ग्लोबलाइज संसारमा हामीले प्रतिस्पर्धा गर्न सक्ने र बजारमा माग भएको बस्तु घिउ (बटर–चिज) उत्पादन गरेर देश समृद्ध बनाउन सक्ने सीप, भौगोलिक अवस्था र वैदेशिक रोजगारीका रुपमा खेर गैरहेको यूवा शक्ति हामीसंग उपलब्ध छ। अन्तर्राष्ट्रिय बजारमा सस्तो ठहरिएको नेपाली यूवाको श्रम स्वदेशमै खपत गर्न सकिन्छ।
